b'\n_START_ARTICLE_\nHavaijin lippu\n_START_PARAGRAPH_\nHavaijin lippu on Yhdysvaltain Havaijin osavaltion virallinen lippu. Samaa lippua k\xc3\xa4yttiv\xc3\xa4t aikoinaan my\xc3\xb6s Havaijin kuningaskunta, protektoraatti, tasavalta ja territorio. Havaijin lippu on ainoa yhdysvaltain osavaltion lippu, joka sis\xc3\xa4lt\xc3\xa4\xc3\xa4 toisen valtion lipun, t\xc3\xa4ss\xc3\xa4 tapauksessa Iso-Britannian lipun.\n_START_SECTION_\nLipun kuvaus\n_START_PARAGRAPH_\nLippu sis\xc3\xa4lt\xc3\xa4\xc3\xa4 Yhdistyneen kuningaskunnan lipun, joka kuvaa Britannian imperiumin valtaa Havaijin historiassa._NEWLINE_Lippu on kokoonpantu kahdeksaan raitaan, jotka kuvaavat kahdeksaa suurinta Havaijin saarta. Muissa lipun versioissa on vain seitsem\xc3\xa4n raitaa. Raidat seuraavat ylh\xc3\xa4\xc3\xa4lt\xc3\xa4 alas seuraavassa j\xc3\xa4rjestyksess\xc3\xa4: valkoinen, punainen, sininen, valkoinen, punainen, sininen, valkoinen, punainen.\n_START_SECTION_\nKa hae Havaji p\xc3\xa4iv\xc3\xa4\n_START_PARAGRAPH_\nVuonna 1990 Havajin kuvern\xc3\xb6\xc3\xb6ri John Waihee julisti hein\xc3\xa4kuun 31 p\xc3\xa4iv\xc3\xa4n ka hae Havji -p\xc3\xa4iv\xc3\xa4ksi, eli Havajin lippup\xc3\xa4iv\xc3\xa4ksi. Siit\xc3\xa4 l\xc3\xa4htien p\xc3\xa4iv\xc3\xa4\xc3\xa4 on juhlittu joka vuosi.'